open-index/open-wikipedia-markdown huggingface dataset:
Tokyo Electric Power Company

, juga dikenali dengan singkatan  atau **TEPCO**, ialah sebuah syarikat pembekal elektrik yang berkhidmat untuk kawasan Kantō (termasuk Tokyo), Wilayah Yamanashi, dan bahagian timur Wilayah Shizuoka. Ibu pejabatnya terletak di Uchisaiwaicho, Chiyoda, Tokyo. TEPCO juga membuka pejabat cawangan di Washington, D.C., dan London.

Pada tahun 2007, TEPCO dipaksa menutup Loji Kuasa Nuklear Kashiwazaki-Kariwa ekoran gempa bumi Niigata-Chuetsu-Oki. Pada tahun itu, ia melaporkan kerugian pertama sejak 28 tahun. Kerugian syarikat berterusan hingga loji tersebut dibuka semula pada tahun 2009. Ekoran bencana gempa bumi dan tsunami Tōhoku 2011, TEPCO mendapat perhatian dunia apabila loji janakuasanya di Fukushima Daiichi menjadi tapak kejadian salah satu bencana nuklear yang paling parah di dunia, menyebabkan 50,000 isirumah penduduk sekitarnya terpaksa berpindah kerana bocornya radiasi ke dalam udara, tanah dan laut.

## Rujukan

## Pautan luar

*
Priyanka Chopra

**[[Priyanka Kothari|Priyanka]] Chopra**  (; lahir 18 Julai 1982) ialah seorang pelakon, penyanyi dan penerbit filem India, dan pemenang Miss World 2000. Salah seorang pelakon yang menerima bayaran tertinggi di India, Chopra telah menerima pelbagai anugerah, termasuk satu Anugerah Filem Kebangsaan dan lima Anugerah Filmfare. Pada tahun 2016, Kerajaan India mengurniakan Padma Shri kepada beliau, dan *[[Time (majalah)|Time]]* menamakan beliau sebagai salah seorang daripada 100 orang paling berpengaruh di dunia. Pada tahun 2017 dan 2018, *[[Forbes]]* menyenaraikan beliau antara 100 Wanita Paling Berkuasa di Dunia.

Biarpun pada awalnya Chopra mahu mempelajari kejuruteraan aeronautik, beliau menerima tawaran bergiat aktif dalam industri perfileman India, yang hadir selepas kemenangannya di pertandingan kecantikan, menjadikan penampilan Bollywood pertamanya dalam filem *[[The Hero: Love Story of a Spy]]* (2003). Beliau memegang watak wanita utama dalam filem *[[Andaaz]]* (2003) dan *[[Mujhse Shaadi Karogi]]* (2004) dan menerima penghargaan meluas dalam filem thriler 2004 *[[Aitraaz]]*. Pada tahun 2006, Chopra memperkenalkan dirinya sebagai salah seorang ternama Bollywood dengan peranan lakonan dalam filem *[[Krrish (filem)|Krrish]]* dan **, dan beliau kembali melakonkan wataknya salam kesinambungannya. Beliau kembali aktif pada 2008 dengan memegang watak seorang model bermasalah dalam filem *[[Fashion (filem 2008)|Fashion]]*, yang melayakkan beliau memenangi Anugerah Filem Kebangsaan untuk Pelakon Wanita Terbaik, dan wartawan glamor dalam *[[Dostana (filem 2008)|Dostana]]*. Chopra mendapat pengiktirafan meluas dengan melakonkan pelbagai watak dalam filem seperti *[[Kaminey]]* (2009), *[[7 Khoon Maaf]]* (2011), *[[Barfi!]]* (2012), *[[Mary Kom (filem)|Mary Kom]]* (2014), dan *[[Bajirao Mastani]]* (2015). Dari 2015 hingga 2018, beliau berlakon sebagai Alex Parrish dalam siri drama thriler ABC  *[[Quantico]]*, menjadi pelakon Asia Selatan pertama yang menerajui siri drama rangkaian Amerika. Chopra telah memegang watak dalam filem komedi *[[Baywatch (filem)|Baywatch]]* (2017) dan *[[Isn't It Romantic?]]* (2019), dan kembali ke pawagam Hindi menerusi watak utama dalam biopik *[[The Sky Is Pink]]* (2019).

Sebagai dermawan, Chopra telah bekerjasama dengan UNICEF sejak tahun 2006 dan telah dilantik sebagai Duta Muhibah UNICEF Kebangsaan untuk Kanak-Kanak pada tahun 2010 dan 2016 masing-masing. Beliau mempromosikan kegiatan sosial seperti persekitaran, kesihatan dan pendidikan, dan hak-hak wanita, dan bersuara mengenai kesamaan jantina dan feminisme. Sebagai artis rakaman, beliau telah mengeluarkan single. Beliau juga merupakan pengasas syarikat penerbitan Purple Pebble Pictures, yang menerbitkan filem Marathi *[[Ventilator (filem 2016)|Ventilator]]* (2016) yang diiktiraf. Biarpun mengekalkan privasi, kehidupan luar skrin Chopra ialah subjek liputan media yang besar. Beliau berkahwin dengan penyanyi dan pelakon Amerika Nick Jonas pada Disember 2018.

## Filemografi

### Filem

### Televisyen
* *[[Quantico]]* (2015-2018)

## Rujukan

## Pautan luar

* 
*
Kamaishi, Iwate

ialah sebuah pekan bersejarah yang terletak di pantai ria Sanriku di Wilayah Iwate, Jepun. Kegiatan ekonomi utamanya ialah pengeluaran keluli, perikanan, kerang-kerangan dan ekopelancongan.

## Sejarah
### Bencana Tohoku 2011

Pemecah Ombak Perlindungan Tsunami Kamaishi yang penjangnya  dan dalamnya , siap dipasang pada Mac 2009 setelah memakan tiga dekad untuk dibina pada kos $1.5 bilion. 
Ia pernah diiktiraf oleh *[[Guinness World Records]]* sebagai pemecah ombak yang paling dalam di dunia. Bagaimanapun, Kamaishi teruk dibinasakan oleh bencana gempa bumi dan tsunami Tōhoku 2011. Ombak-ombak tsunami setinggi  mengatasi Pemecah Ombak Kamaishi itu. Kira-kira 1,250 orang penduduknya terkorban atau hilang akibat tsunami itu. Kira-kira empat daripada 69 buah tapak pemindahan kecemasan di bandar itu ditenggelami tsunami itu.

## Ekonomi
Kamaishi dahulu terkenal pada masa moden dengan pengeluaran keluli dan kini untuk promosi ekopelancongan. Penangkapan ikan komersial dan pengeluaran kerang juga aktiviti ekonomi yang penting.

## Pengangkutan
### Kereta api
*Syarikat Kereta Api Jepun Timur (Timur JR) – Landasan Yamada
** Rikuchū-Ōhashi - Dōsen - Matsukura - Kosano - Kamaishi
*Kereta api Sanriku – Landasan Minami-Rias
** Tōni - Heita - Kamaishi

### Lebuh raya
*Jalan Negara Jepun 45
*Jalan Negara Jepun 283

### Pelabuhan
*Pelabuhan Kamaishi

## Tarikan tempatan
*Taman Negara Sanriku Fukkō 

## Hubungan antarabangsa
* Digne-les-Bains, Perancis sejak 20 April 1994

## Orang terkenal dari Kamaishi
*Yu Suzuki – pencipta permainan video
*Katsuhiko Takahashi – penulis
*Toshiya Miura – pengurus bola sepak profesional
## Rujukan
MV Rabaul Queen

**MV ''Rabaul Queen**'' ialah feri penumpang yang dimiliki oleh syarikat Papua New Guinea Rabaul Shipping. Kapal ini yang dibina di Jepun pada tahun 1983, beroperasi untuk perjalanan pendek di negara itu, sebelum dibawa ke Papua New Guinea pada tahun 1998 dan berulang-alik laluan tetap mingguan antara Kimbe, ibu West New Britain, dan Lae, wilayah tanah besar Morobe. Pada awal pagi 2 Februari 2012, feri ini terbalik dan kemudian tenggelam dalam cuaca buruk.

## Terbalik dan tenggelam
### Peristiwa
Pada awal pagi 2 Februari 2012, kapal tersebut terbalik disebabkan oleh cuaca buruk di Laut Solomon. Kapal itu dilanda oleh tiga ombak besar. Kira-kira empat jam kemudian, pada kira-kira 6:00 am waktu tempatan (8:00 petang pada 1 Februari UTC), ia tenggelam 9 batu nautika (16 km) dari Finschhafen. Ia berada di akhir perjalanan 20-jam dari Kimbe untuk Lae. 12 anak kapal dan kira-kira 350 penumpang ada di atas kapal pada masa itu.

### Penyelamatan dan pemulihan
Usaha menyelamat bersama oleh Papua New Guinea dan Australia telah ditubuhkan sejurus selepas tenggelamnya. 246 mangsa telah diselamatkan oleh waktu malam pada 2 Februari. Pada 5 Februari 2012, badan-badan lima mangsa telah pulih, dan tidak terselamat lagi telah diselamatkan. Lebih 100 masih hilang. Tujuh daripada mereka yang terselamat telah dimasukkan ke Hospital Peringatan Angau Lae, tiga daripada mereka mempunyai kecederaan serius.  Ramai mangsa telah diselamatkan oleh enam kapal saudagar yang dimaklumkan oleh Australian Maritime Safety Authority (AMSA), yang telah dimaklumkan oleh Rabaul Penghantaran bahawa feri yang telah hilang dari sistem pengesanan satelit.

## Rujukan
Ōfunato, Iwate

ialah sebuah bandaraya pantai yang terletak di Wilayah Iwate, Jepun. Ia ditubuhkan pada 1 April 1952. Pada 15 November 2001, bandar Sanriku dari Daerah Kesen digabungkan dengan Ōfunato. 

## Sejarah tsunami
Ōfunato terletak amat dekat dengan sebuah gunung berapi dasar laut, dan sering mengalami gempa bumi. 

Gempa bumi Meiji-Sanriku 1896 menimbulkan tsunami setinggi 25&nbsp;meter yang membunuh 27,000 orangf di Sanriku. Gempa bumi Sanriku 1933 mencatat magnitud 8.4 dan menyebabkan tsunami berukuran 28&nbsp;meter yang meragut 1,522 nyawa.

Ōfunato menarik perhatian antarabangsa setelah dilanda oleh tsunami yang disebabkan oleh gempa bumi Valdivia di Chile pada 22 Mei 1960. 

Ōfunato sekali lagi menjadi tajuk utama berita setelah dibinasakan oleh bencana gempa bumi dan tsunami Tōhoku 2011. Ombaknya dianggarkan mencapai ketinggian 23.6 meter, dituangkan oleh teluk yang sempit ke pedalaman sejauh 3 kilometer. Kira-kira 3,498 daripada 15,138 rumah di bandar itu musnah dan 305 nyawa disahkan terkorban dalam bencana itu.

## Rujukan

## Pautan luar

*
Ishinomaki, Miyagi

ialah sebuah bandar yang terletak di Wilayah Miyagi, Jepun.

## Sejarah
Bandar ini diasaskan pada 1 April 1933.

### Bencana 2011

Bandar Ishinomaki adalah antara yang paling teruk terjejas oleh bencana gempa bumi dan tsunami Tōhoku 2011.  Ombak tsunami setinggi kira-kira 10 meter melanda sejauh 600 meter ke pedalaman dan membinasakan sekitar 80% daripada 700 di pelabuhan pemburu ikan paus di Ayukawa dan daerah Kadonowaki. Kira-kira 46% bandar ini ditelenggami oleh tsunami. Setakat Jun 2011, sejumlah 3,097 kematian telah disahkan di Ishinomaki akibat tsunami, dan 2,770 orang lagi hilang. Kira-kira 29,000 penduduk bandar kehilangan tempat tinggal. 

Sebuah sekolah rendah di situ, iaitu Sekolah Rendah Okawa binasa sama sekali, 75 daripada 108 pelajar dan 10 daripada 13 guru dan kakitangannya terkorban akibat bencana. Para guru dan pelajar sedang mengosongkan bangunan sekolah lalu dihanyutkan oleh tsunami ketika menaiki jambatan sungai berdekaan. Salah seorang guru yang terselamat itu membunuh diri tidak lama kemudian.

## Lihat juga

## Pautan luar

* 
*  

## Rujukan
Erimo, Hokkaidō

ialah sebuah bandar yang terletak di Daerah Horoizumi, Hidaka, Hokkaidō, Jepun.

Erimo terkenal dengan anginnya yang cukup kencang untuk menjana kuasa dua buah kincir angin di situ, dan Tanjung Erimo (*Erimo-misaki*) yang indah. Industri utama di Erimo adalah perikanan (terutamanya salmon dan cumi-cumi), tetapi ia paling terkenal dengan kegiatan menuai rumpai laut pada musim panas untuk dijual sebagai *konbu* Hidaka di seluruh Jepun, hinggakan terdapat sebuah muzium khas yang diajukan kepada industri perikanan dan penuaian rumpai laut di tengah Erimo.

Erimo terletak di hilir Pergunungan Hidaka yang menuju ke lautan. Oleh itu, jalan ke arah Hiroo di utara perlu diukir daripada kayu. Jalan itu dikenali sebagai  kerana pembinaanya menelan belanja yang besar. 

## Pautan luar
*
Sōma, Fukushima

ialah sebuah bandar tepi pantai di Fukushima, Jepun, yang terletak kira-kira 30 kilometer di selatan Sendai.

Bandar ini diasaskan pada 31 Mac 1954.

Pesta Sōma Nomaoi yang diadakan pada setiap 23 hingga 25 Julai telah diperakui sebagai Harta Kebudayaan Rakyat Tak Ketara Penting.

## Bencana 2011
Kawasan tepi laut Sōma ditenggelami oleh air bah tsunami pemusnah ekoran gempa bumi bermagnitud 9.0 di luar pesisirnya pada 11 Mac 2011. Tsunami ini diukur tidak kurang 9.3 meter dan melanda pedalaman Sōma sejauh 4 km.

Sōma terletak kira-kira  di utara Loji Kuasa Nuklear Fukushima I, iaitu tempat kejadian bencana nuklear ekoran tsunami itu.

## Pautan luar

*  

## Rujukan
Ōarai, Ibaraki

ialah sebuah pekan yang terletak di Daerah Higashiibaraki, Ibaraki, Jepun.

Agensi Tenaga Atom Jepun mengendalikan sebuah pusat penyelidikan bersama beberapa buah reaktor penyelidikan nuklear di situ.

## Pautan luar

*Ōarai official website
Mashhudi Bunyani

**Ustaz Mashhudi Bunyani** merupakan salah seorang pelopor akhbar Harakah - organ parti PAS. Beliau merupakan petugas awal akhbar Harakah sejak akhbar itu mula diterbitkan, manakala jawatan terakhirnya di Harakah adalah sebagai Pengarang Rencana.Pada 2007, beliau berhenti kerana menghidapi strok. Beliau menguruskan kolum 'Mauidzah' Mursyidul Am PAS yang juga Menteri Besar Kelantan, Tuan Guru Datuk Nik Abdul Aziz Nik Mat. Beliau banyak terlibat dalam kerja penyusunan buku, terutama buku-buku Tuan Guru Nik Abdul Aziz Nik Mat terbitan unit buku Harakah.

Isterinya Selamah Hussain, 59, dan  mempunyai 9 orang anak.

## Meninggal dunia
Pada 27 April 2011,  beliau meninggal dunia pada usia 68 tahun  di rumahnya di Sungai Penchala,Damansara,Kuala Lumpur, Malaysia. Beliau menghidapi strok sejak beberapa tahun lalu dan mengadu sesak nafas secara tiba-tiba. Jenazah disembahyangkan di Masjid Jamek Tengku Abdul Aziz, Sungai Penchala dan dikebumikan di Tanah Perkuburan Islam Sungai Penchala.

Antara yang turut hadir ialah Naib Presiden PAS, Salahuddin Ayub -ahli parlimen Kubang Kerian dan Subky Abdul Latif .
## Rujukan
Ghazali Hasbullah

**Ustaz Ghazali Hasbullah** adalah pendakwah yang terkenal di Malaysia. Beliau pernah menjadi guru agama dengan Jabatan Agama Islam Selangor (JAIS) lebih 20 tahun dan akibat kelantangan beliau menegur ketidakadilan, beliau pernah ditahan ISA pada 1980an.

Beliau berasal dari Bagan Datoh, Perak.Dua hari sebelum jatuh sakit, beliau berceramah akhir di Johor. 

## Meninggal dunia
Pada 3 Jun 2011, Ghazali Hasbullah meninggal dunia  pada usia 70 tahun di Hospital Selayang akibat sakit tua. Jenazah disolatkan di Perkampungan Islam Darul Atiq yang didirikannya sendiri dan dikebumikan di Tanah Perkuburan Masjid Jamek Rasa, Rasa, Hulu Selangor, Selangor.

Allahyarham meninggalkan dua isteri; Puan Asiah Johari, 60an, dan Puan Norhafizah, 40an,  anak (13), di antaranya ialah Ustaz Ahmad Rizam.Sulung dalam usia 43 dan bongsu sekitar 20an, cucu (60) dan dan cicit (30). Salah seorang cucunya ialah Abdullah Omar. , 

## Rujukan
Muhamad Kamil Harun

**Muhamad Kamil Harun** merupakan bekas Adun Gual Ipoh, di Kelantan dalam Pilihan raya umum Malaysia 1999. Menteri Besar Kelantan ketika itu  ialah Tuan Guru Datuk Nik Abdul Aziz Nik Mat.

Beliau lebih dikenali dengan panggilan Paksu Kamil dilahirkan di Kampung Bukit Durian, Tanah Merah. Beliau menjadi AJK PAS Tanah Merah pada 1993. Beliau menang di kerusi Gual Ipoh pada pilihan raya umum 1999. Isterinya Rohani Hussin dan mereka mempunyai tiga anak .

## Meninggal dunia
Pada 1 Disember 2010, Muhamad Kamil Harun, 68, meninggal dunia akibat serangan jantung ketika berada di kebunnya di Kampung Sokor, terletak di pedalaman pekan Gual Ipoh. Sebelum ini beliau pernah mendapat rawatan jantung. 

Turut menziarahi jenazahnya ialah Menteri Besar Kelantan, Tuan Guru Datuk Nik Abdul Aziz Nik Mat, Speaker Dun Kelantan, Datuk Nasuruddin Daud dan Exco Mejar (B) Datuk Md Anizam Abdul Rahman dan Abdul Fattah Mahmood. Turut hadir ialah Pengerusi Kelab Penyokong Kerajaan Kelantan, Abdullah Ya’kub dan pemimpin PAS Tanah Merah. Jenazahnya dikebumikan di Tanah Perkuburan Islam Bukit Durian.

## Rujukan
Hamdan Mohamed Khalib

Dr. **Hamdan Mohamed Khalib** ialah ahli politik Malaysia berketurunan Melayu. Beliau merupakan mantan EXCO Kedah (2008-2013) dan mantan ADUN  selama sepenggal (2008-2013).

## Keluarga
Pada 4 September 2011, anak beliau, Mohd Syazmin Hamdan, 16, meninggal dunia setelah dimasukkan ke Unit Rawatan Rapi (ICU), Hospital Sultan Abdul Halim (HSAH)setelah kemalangan jalan raya. Anaknya itu adalah penuntut tingkatan empat Sekolah Agama Sik , menumpang kereta Perodua Kelisa yang dipandu abangnya, Mohd Syazwan. Di selekoh Pekan Jeniang sebuah lori dari arah bertentangan bertembung.Anaknya Syazwan, 18 tidak sedarkan diri.Jenazah disembahyangkan di Masjid Lama, Merbok.

## Rujukan
Kalthom Othman

Hajah **Kalthom Othman** adalah ahli politik wanita Malaysia berbangsa Melayu dari Parti Islam Se-Malaysia. Beliau merupakan bekas Ahli Dewan Negara lantikan Kerajaan Negeri Kelantan selama 2 penggal dari tahun 1991 hingga 1997. Di peringkat parti, beliau pernah menjadi Ketua Dewan Muslimat PAS Malaysia pada 2003 hingga 2005.

## Latar belakang
Kalthom dilahirkan di Kampung Lubok Datok, Yingo, Narathiwat dan dibesarkan oleh ibu saudaranya, Hajah Esah Yahaya di Pasir Puteh, Kelantan sejak kecil.

Kalthom mendapat pendidikan awal di Sekolah Arab Tahzib, Pasir Puteh dan menamatkan pengajian di Yayasan Pengajian Islam Kelantan (YPTIK) di Nilam Puri dengan memperolehi Sijil Dakwah dan Kepimpinan pada tahun 1970.

3 generasi dari Ibu saudaranya, Hajah Esah Yahaya, beliau sendiri (1999-2010) dan anaknya, Ustazah Nor Asilah Mohamed Zin (2013) menerajui kepimpinan Dewan Muslimat PAS Kawasan Pasir Puteh

## Penglibatan
Berikut merupakan jawatan yang penah dipegang mengikut bidang.

### Penglibatan dalam parti

* Setiausaha Dewan Muslimat PAS Kawasan Tumpat (1979) 
* Ketua Dewan Muslimat PAS Kawasan Tumpat 
* Ketua Dewan Muslimat PAS Kawasan Pasir Puteh (1999-2010) 
* Naib Ketua Dewan Muslimat PAS Negeri Kelantan (1979-1992) 
* Ketua Dewan Muslimat PAS Negeri Kelantan (1993-2001) 
* Naib Ketua Dewan Muslimat PAS Pusat (1993-2001) 
* Timbalan Ketua Muslimat PAS Pusat (2001-2003) 
* Ketua Dewan Muslimat PAS Pusat (2003-2005) 
* Ahli Badan Perhubungan PAS Negeri Kelantan 
* Pengarah Pilihanraya PAS Dun Selinsing, PRU 2008 

### Penglibatan dalam kerajaan

* Pegawai Penerangan Urusetia Penerangan Kerajaan Kelantan (1990-1991)
* Ahli Dewan Negara (1991-1994 & 1994-1997)
* Ahli Majlis Daerah Tumpat 
* Ahli Majlis Daerah Pasir Puteh
* Ahli Parlimen PAS Pasir Puteh 2004 selama 3 bulan sebelum dilucutkan jawatan hasil petisyen pilihan raya.

## Ahli Parlimen yang dilucut
Dalam pilihan raya umum 2004, Kalthom telah memenangi kerusi Parlimen Pasir Puteh mengalahkan Dato Che Min Che Ahmad. Bagaimanapun, kerusi tersebut terpaksa diserahkan semula kepada calon UMNO apabila mahkamah mengistyharkan kerusi berkenaan dibatalkan dan kemenangan diberikan kepada Che Min.

Dalam pilihan raya umum 2008, Kalthom tidak bertanding di mana-mana kerusi. Komitmen kepada parti dan perjuangan masih diteruskan walaupun tanpa jawatan penting. Sehingga ke saat akhir Allahyarham merupakan Ketua Dewan Muslimat PAS Pasir Puteh dan pegawai Dakwah Halaqah DUN Selising, Pasir Puteh.

## Meninggal dunia
Pada 3 Februari, Kalthom telah meninggal dunia di Hospital Universiti Sains Malaysia (HUSM), Kubang Kerian, Kelantan dalam usia 61 tahun setelah diserang angin ahmar. Solat jenazah diadakan di Masjid Ibrahimi, Pasir Puteh.

## Rujukan
Awang Nasaruddin Abu Bakar

**Awang Nasaruddin Abu Bakar** (1943 - 3 April 2014) dikenali juga sebagai **Tuan Guru Haji Awang Jidin** ialah seorang ulama dan ahli politik di Malaysia. Beliau pernah menjadi Ahli Dewan Undangan Negeri Terengganu bagi DUN Jeram dari tahun 1974 hingga 1978 mewakili Parti Islam Se-Malaysia (PAS). Dalam tempoh tersebut, beliau turut dilantik Ahli Majlis Mesyuarat Kerajaan Negeri Terengganu (1974-1977) ketika PAS berada dalam Barisan Nasional.

Dalam kepimpinan partinya, beliau pernah dilantik sebagai Ketua Dewan Ulama PAS Negeri Terengganu (1987–2001) dan Yang Dipertua PAS Kawasan Kuala Nerus (1971-2001). Pada 2011, beliau bersama 20 yang lain dinobat sebagai tokoh Jubli Emas PAS Terengganu.

## Meninggal dunia
Awang Nasaruddin meninggal dunia pada 3 April 2014 di Kuala Terengganu.

## Rujukan
Hashim Embong

**Hashim Embong** ialah seorang ahli politik di Malaysia. Beliau ialah bekas Ahli Dewan Undangan Negeri (ADUN) Jeram, Terengganu (1969-1974) selepas menang bertanding dalam pilihan raya umum Malaysia 1969 mewakili Parti Islam Se-Malaysia. Beliau pernah menjadi Yang Dipertua PAS Kawasan Kuala Nerus (1969-1971), Ketua DPP Kuala Nerus dan AJK Perhubungan PAS Terengganu. Pada 2011, beliau bersama 20 yang lain dinobat sebagai tokoh Jubli Emas PAS Terengganu.
## Rujukan
Husin Othman

**Husin Othman**(lahir Mei 1936 dan meninggal dunia pada 4 Oktober 1975) adalah Adun Besut Tengah (1964-1969) . Apabila PAS bergabung dengan Barisan Nasional pada 1971, selepas Peristiwa 13 Mei, beliau dilantik sebagai Setiausaha Politik Menteri Tanah dan Galian (1971-1975). Pada 2011, beliau bersama 20 yang lain dinobat tokoh Jubli Emas PAS Terengganu
## Rujukan
Kasim Ahmad

Ustaz **Kasim Ahmad** ialah seorang ahli politik di Malaysia dari Terengganu. Beliau pernah menjadi Ahli Dewan Undangan Negeri (ADUN) Marang, Terenggnu pada 1969 hingga 1978. Beliau turut dilantik sebagai Ahli Majlis Mesyuarat Kerajaan Negeri Terengganu semasa pembentukan kerjasama Kerajaan Perpaduan Perikatan-PAS pada 1972-1974.

## Latar belakang
Ustaz Kasim dilahirkan pada 11 September 1937 di Kuala Rompin, Pahang. Beliau mendapat pendidikan awal di Sekolah Kebangsaan Rompin, Pahang. Kemudian melanjutkan pelajarannya ke Sekolah Menengah Agama Mersing dan Sekolah Menengah Agama Al-Attas, Johor Bharu. Pada tahun 1958, beliau berjaya memasuki Kolej Islam Klang. Selepas tamat pengajiannya, beliau bertugas sebagai guru agama di Pahang sebelum berhijrah ke Terengganu.

Kasim mendirikan rumahtangga pada tahun 1959 bersama isteri pertamanya Noraidah Sulaiman yang juga seorang guru agama. Hasil perkahwinan tersebut dikurniakan lapan orang anak dengan tiga lelaki dan lima perempuan. Pada tahun 1990, beliau berkahwin pula dengan Zainab Awang dan dikurniakan cahaya mata seramai lima orang iaitu dua lelaki dan tiga perempuan.

## Penglibatan dalam politik
Beliau menyertai PAS pada 1958. Beliau pernah memegang jawatan sebagai Ahli Jawatankuasa PAS Dungun dan Yang Dipertua PAS Kawasan Dungun, Yang Dipertua PAS Kawasan Marang (1976-2003); Pesuruhjaya PAS Negeri Terengganu (1972-1975): selain Bendahari, Setiausaha dan Ketua Penerangan PAS Terengganu, Pengerusi Tetap PAS Pusat, Pengerusi Tetap Dewan Ulamak PAS Pusat dan AJK Dewan Ulama PAS Terengganu. Pada 2011, beliau dianugerahkan sebagao Tokoh Jubli Emas PAS Terengganu.

Kasim pernah menjadi wakil rakyat PAS di DUN Marang pada tahun 1969. Beliau memperolehi sebanyak 3,775 undi menewaskan Abdullah Haji Mohamad dari Perikatan dengan majoriti 1,075 undi. Apabila berlaku Kerajaan Campuran antara PAS-Perikatan tahun 1972, Ustaz Kasim yang juga Adun Marang ketika itu dilantik sebagai Ahli Majlis Mesyuarat (Exco) Kerajaan Campuran Negeri Terengganu.

Pada Pilihan Raya Umum (PRU) 1974, beliau berjaya mempertahankan kerusi Dun Marang tetapi atas tiket Barisan Nasional (BN) apabila PAS menyertai BN pada tahun tersebut. Beliau menang bersama lapan orang lagi calon BN dari parti PAS di kerusi Dun masing-masing.

Kasim turut bertanding dalam pilihan raya umum lain tahun 1978, 1982, 1986 dan akhir sekali 1990.

## Rujukan
Lukman Abdul Kadir

**Lukman Abdul Kadir** adalah Adun Ulu Besut (1964-1969) setelah menang bertanding dalam Pilihan raya umum Malaysia 1964. Kemudian menjadi Ahli Parlimen Ulu Nerus (1974-1978) setelah menang bertanding dalam Pilihan raya umum Malaysia 1974.

Dalam parti PAS, beliau pernah menjadi Yang Dipertua PAS Kawasan Setiu, AJK dan Bendahari Badan Perhubungan PAS negeri Terengganu. Beliau meninggal dunia pada 4 Disember 1991.

Pada 2011, beliau bersama 20 yang lain dinobat tokoh Jubli Emas PAS Terengganu.
## Rujukan
Mohamad Said

**Mohamad Said** adalah Adun Kuala Besut (1969-1974) selepas beliau menang bertanding dalam Pilihan raya umum Malaysia `1969. Beliau pernah dilantik sebagai Ahli Majlis Tempatan Besut (1952-1963) dan Ahli Majlis Bandaran Besut (1963-1969).

Beliau yang dilahirkan pada 23 Disember 1927 di Kampung Lapan Kotak, Besut . Beliau adalah pengasas  dan Ketua Cawangan PAS Seberang Jerteh (1963), AJK PAS Kawasan Besut (1963-1967), Ketua Penerangan PAS Kawasan Besut (1967-1991).

Pada 2011, beliau bersama 20 yang lain dinobat tokoh Jubli Emas PAS Terengganu.

## Rujukan
Abdul Wahab Yunus

**Abdul Wahab Yunus** merupakan bekas Adun Ulu Dungun (1964-1969) setelah menang bertanding dalam Pilihan raya umum Malaysia 1964.Seterusnya menjadi Ahli Parlimen Dungun (1969-1978) setelah menang bertanding dalam Pilihan raya umum Malaysia 1969. Ketika PAS dijemput masuk menyertai Barisan Nasional pada era Tun Abdul Razak, beliau dilantik sebagai Setiausaha Parlimen Kementerian Kewangan (14 April 1977-17 November 1977).

Kemudian beliau menjadi Pengurus Lapang Kupar Development Co. Sdn Bhd di Bandar AMBS, Dungun (1979-1982) dan Pengerusi Getex (M) Sdn Bhd, Dungun (1982-sekarang).

Beliau yang menyertai PAS pada 9 Ogos 1956. Beliau pernah memegang jawatan Setiausaha Dewan Pemuda PAS (DPP) Kawasan Dungun (1957-1960), Ketua DPP Dungun (1960-1961), Setiausaha PAS Kawasan Dungun (1960-1975), Yang Dipertua PAS Kawasan Dungun (1979-1983), Ketua DPP Negeri Terengganu (1965-1969), Bendahari, Setiausaha dan Timbalan Pesuruhjaya PAS Terengganu (1968-1975), Pesuruhjaya PAS Terengganu (1975-1982), Ketua Dewan Pemuda PAS Pusat (1973-1975), Bendahari Agung PAS (1977-1979) dan AJK PAS Pusat (1979-1983).
## Rujukan
Yamada, Iwate

ialah sebuah pekan yang terletak di Daerah Shimohei, Iwate, Jepun.

## Geografi

### Perbandaran-perbandaran jiran

* Miyako
* Ōtsuchi

## Sejarah
Selepas gempa bumi 2011, dilaporkan bahawa pekan itu ditenggelami air tsunami hampir sama sekali.

## Pendidikan
Pekan ini memiliki sembilan buah sekolah rendah, dua buah sekolah menengah dan sebuah sekolah tinggi.

## Pengangkutan

### Kereta api
Kesemua stesen di bawah kini tidak berkhidmat akibat landasan menerima kerosakan besar akibat gempa bumi Tohoku pada 2011.

* JR Timur – Laluan Yamada
** *[[Stesen Toyomane|Toyomane]] - [[Stesen Rikuchū-Yamada|Rikuchū-Yamada]] - [[Stesen Orikasa|Orikasa]] - [[Stesen Iwate-Funakoshi|Iwate-Funakoshi]]*

## Rujukan


## Pautan luar

* 
*
Ōtsuchi, Iwate

ialah sebuah pekan yang terletak di Daerah Kamihei, Iwate, Jepun. Sejak tahun  1973, Universiti Tokyo mengendalikan sebuah makmal penyelidikan marin di Ōtsuchi yang dikenali sebagai Pusat Penyelidikan Pantai Antarabangsa yang diurus oleh Institut Penyelidikan Atmosfera dan Lautan.

## Geografi

### Perbandaran-perbandaran jiran

* Miyako
* Tōno
* Kamaishi
* Yamada

## Sejarah

### Gempa bumi dan tsunami Tohoku 2011
Pada 11 Mac 2011, pekan ini dimusnahkan oleh sebuah gempa bumi bermagnitud 9.0 dan tsunami. Tsunami itu membinasakan pelabuhan dan kawasan rendah, sementara kawasan tinggi pekan terselamat tetapi mengalami kemusnahan akibat gempa dan gempa susulan. Lebih kurang separuh kawasan pekan ditenggelami air tsunami. Tsunami itu juga membinasakan semua kecuali 30 daripada 650 buah bot perikanan dan menghancurkan industri pertanian laut pekan.

Ahli bomba pekan menutup 12 pintu air di tembok perintang tsunami pelabuhan itu secara manual, tetapi tembok itu tidak mampu menahan ombak gergasi itu. Lapan orang ahli bomba dilaporkan mati atau hilang. Setakat 31 Ogos 2011, 799 penduduk pekan ini disahkan mati, dan 608 lagi hilang, iaitu 10% daripada sejumlah 16,000 orang penduduk pekan.

Datuk Bandar pekan ketika itu, Koki Kato kali terakhir dilihat menghadiri mesyuarat keselamatan bersama para pegawai pekan pada hari Jumaat. Mayatnya dijumpai pada Sabtu, 19 Mac, iaitu lapan hari selepas bencana.

## Pengangkutan

### Kereta api
Kesemua stesen di bawah telah ditutup akibat sebahagian landasan menerima kerosakan besar daripada bencana gempa bumi pada 2011. Kawasan landasan tersebut sedang dibaiki dan akan diserahkan kepada Sanriku Railway pada 2019.

* JR Timur – Laluan Yamada
** *[[Stesen Namiitakaigan|Namiitakaigan]]* - *[[Stesen Kirikiri|Kirikiri]]* - *[[Stesen Ōtsuchi|Ōtsuchi]]*

## Rujukan

## Pautan luar

*
Abu Bakar Mohd Salleh

**Abu Bakar Mohd Salleh** ialah ahli politik Malaysia dari negeri Terengganu. Beliau merupakan Ahli Dewan Undangan Negeri (ADUN) Sura, Terengganu yang pertama yang berkhidmat dari tahun 1959 hingga 1964. Dalam kerajaan negeri Terengganu pimpinan Mohd Daud Abdul Samad, beliau telah dilantik menjadi Ahli Majlis Mesyuarat Kerajaan Negeri Terengganu (1959-1961). Beliau juga merupakan antara pengasas PAS di Dungun dan pernah menjadi Naib Yang Dipertua PAS Kawasan Dungun.

Pada 2011, beliau bersama 20 individu yang lain dinobat sebagai tokoh Jubli Emas PAS Terengganu.
## Rujukan
Rikuzentakata, Iwate

ialah sebuah bandar di Iwate, Jepun. Bandar ini ditubuhkan pada 1 Januari 1955, tetapi dibinasakan oleh gempa bumi dan tsunami Tōhoku 2011.

## Sejarah

### Gempa bumi dan tsunami Tohoku 2011

Rikuzentakata dilaporkan telah "terpadam dari peta" akibat tsunami yang menyusuli gempa bumi Tōhoku. Menurut pihak polis, setiap bangunan yang lebih rendah daripada tiga tingkat dilimpahi air bah sepenuhnya, manakala bangunan yang lebih tinggi daripada itu dibanjiri separa, termasuk dewan bandar di mana air bah mencapai setinggi tingkat tiga. Pasukan Pertahanan Diri Jepun melaporkan kira-kira 300 hingga 400 mayat ditemui di bandar ini.

Sistem perintang tsunami di bandar ini direka untuk menampan ombak setinggi tiga hingga empat meter, tetapi tsunami Mac 2011 mencapai tinggi 13 meter sehingga menenggelami lokasi-lokasi yang selamat juga. Pihak berkuasa tempatan menganggarkan bahawa 20–40% penduduk bandar ini terkorban. "Rikuzen-Takata secara rasminya tidak wujud lagi." Sungguhpun bandar ini cukup bersedia untuk gempa bumi dan tsunami, apatah lagi dilengkapi tembok laut setinggi 6.5 meter, namun semua itu tidak cukup dan lebih 80% daripada 8,000 buah rumah dihanyutkan.

Segulung filem BBC bertarikh 20 Mac melaporkan bahawa pintu-pintu pelabuhan bandar ini gagal untuk tutup apabila dihampiri tsunami, lebih-lebih lagi 45 orang ahli bomba muda dihanyutkan ketika cuba menutupnya secara manual. Tambahan pula, 500 batang mayat telah dijumpai di bandar itu, tetapi 10,000 orang masih tidak dapat dijejaki daripada sejumlah 26,000 orang penduduk. Setakat 3 April 2011, 1,000 penduduk bandar itu disahkan meninggal dan 1,300 lagi masih hilang. Pada lewat Mei 2011, seorang wartawan Australia menemu ramah seorang ahli bomba sukarelawan yang berkata bahawa seramai 49 orang ahli bomba terkorban akibat tsunami di Rikuzentakata, daripada 284 orang ahli bomba yang diketahui terkorban di sepanjang kawasan pantai yang dilanda, sebilangan besarnya cuba menutup penghalang tsunami di sepanjang pesisir pantai.

Mangsa-mangsa yang terkorban termasuk 68 orang pegawai bandar, iaitu kira-kira satu pertiga kakitangan majlis perbandaran. Datuk Bandar Rikuzentakata, Futoshi Toba berada di pejabatnya di dewan bandar dan terselamat, tetapi isterinya terkorban di rumah mereka di tepi laut. Dua orang anak Toba pula berada di sekolah dan terselamat. Gelombang ini teruk memusnahkan koleksi artifak dan botani di muzium bandar dan membunuh keenam-enam kakitangannya. 

## Rujukan

## Pautan luar

*
Kelebang

**Klebang** terletak di utara bandar Ipoh, selatan pekan Chemor, negeri Perak, negara Malaysia.  Koordinatnya ialah 2° 13' 0" Utara, 102° 12' 0" Timur .Kawasan ini membangun kerana mendapat limpah rahmat dari adanya Kawasan Perindustrian Tasek dan Kawasan Perindustrian Kantan yang terletak berhampiran dengan Kampung Tawas, Tasek,Chemor , Chepor dan lain-lain. Terdapat beberapa taman di Klebang seperti Klebang Restu,Klebang Putra,Klebang Ria,Klebang Impian,Klebang Damai,Klebang Prima dan Klebang Elit.  

Sekolah Kebangsaan Kelebang memudahkan kanak-kanak bersekolah .
Pencecairan tanah

**Pencecairan tanah** merupakan satu fenomena yang mana tanah basah lencun lentur kekuatan dan kekerasannya sebagai balasan kepada tegasan yang diakibatkan oleh gegaran gempa bumi atau lain-lain perubahan mendadak dalam keadaan tegasan sehingga bertindak seolah-olah cecair. 

Dalam ilmu mekanik tanah, istilah "pencecairan" mula-mula digunakan oleh Hazen ketika menyentuh keruntuhan Empangan Calaveras di California pada tahun 1918. Beliau menyifatkan mekanisme pencecairan aliran empangan tambak itu seperti berikut:

Fenomena ini paling sering diperhatikan pada tanah berpasir yang lencun dan gembur (ketumpatan rendah). Sebabnya, pasir yang gembur mudah mampat apabila dikenakan beban; sedangkan pasir tumpat mudah mengembang atau 'memuai'. Jika tanah itu dilencuni air, seperti yang ada apabila tanah itu di bawah muka air tanah atau paras laut, maka air mengisi celah-celah antara butir-butir tanah ('ruang liang'). Sebagai tindak balas kepada pemampatan tanah, air ini meningkat tekanannya dan cuba mengalir keluar dari tanah ke kawasan bertekanan rendah (lazimnya ke arah permukaan tanah di atas). Bagaimanapun, jika bebanan itu dikenakan dengan deras dan cukup kuat, ataupun diulang berkali-kali (cth. gegaran gempa bumi, bebanan gelombang ribut) sehingga tidak sempat mengalir keluar sebelum kitaran beban yang seterusnya, maka tekanan air boleh terkumpul sehingga melebihi tekanan sentuh yang saling menghubungkan butir-butir tanah. Sentuhan sesama butir inilah cara beban berat dari bangunan dan lapisan tanah atas dipindahkan dari permukaan tanah ke lapisan tanah atau batu-batan yang lebih dalam. Kehilangan struktur tanah ini menyebabkan ia kehilangan segala kekuatannya (keupayaan memindahkan tegasan ricih) sehingga boleh kelihatan mengalir seperti cecair (yakni 'pencecairan').

Walaupun kesan-kesan pencecairan ini sudah sekian lama difahami, namun ia mendapat penelitian para jurutera hanya selepas kejadian-kejadian gempa bumi di Niigata dan Alaska pada tahun 1964. Ia juga merupakan faktor utama dalam kemusnahan Daerah Marina di San Francisco sewaktu gempa bumi Loma Prieta 1989, Pelabuhan Kobe ketika gempa bumi besar Hanshin 1995 dan juga kemusnahan berleluasa kawasan perumahan dan bandar pinggiran di Christchurch, New Zealand pada tahun 2010, awal dan pertengahan tahun 2011.

Di kebanyakan negara maju, peraturan-peraturan pembinaan mewajibkan jurutera supaya mengambil kira pencecairan tanah ketika mereka bentuk bangunan dan prasarana baru seperti jambatan, empangan tambak dan tembok penahan.

## Rujukan

## Pautan luar
* Soil Liquefaction
* Shaking, Liquefaction on Harbor Island , one of the few known live observations of an earthquake liquefaction event by a seismologist
* Video showing liquefaction process
Kesennuma, Miyagi

ialah sebuah bandar yang terletak di hujung timur laut sekali Wilayah Miyagi, Jepun. Bandar yang ditubuhkan pada 1 Jun 1953 ini mengelilingi bahagian barat Teluk Kesennuma, dan juga merangkumi pulau Ōshima. Garis tepi pantainya membentuk sempadan selatan Taman Negara Rias Garis Tepi Laut Ria yang terbentang ke utara sampai Wilayah Aomori.

Bandar ini bersempadan dengan Teluk Hirota, Teluk Kesennuma, dan Lautan Pasifik di timur dan Minamisanriku, Miyagi di selatan. Sempadan-sempadan yang selebihnya adalah dengan Wilayah Iwate, iaitu Kampung Murone di barat, dan Bandar Rikuzentakata di utara. Puncak tertinggi di Kesennuma adalah 711.9 m, pada sempadan dengan Motoyoshi, manakala titik terendah adalah paras laut.

Sebahagian besar kawasan bandar ini dibinasakan oleh bencana gempa bumi, tsunami dan kebakaran besar-besaran pada 11 Mac 2011.

## Rujukan

## Pautan luar

*
Minamisanriku, Miyagi

, ialah sebuah pekan pelancongan di tepi pantai yang dikitari oleh pulau berhutan dan serokan bergunung-ganang di Daerah Motoyoshi, Miyagi, Jepun. Bandar ini ditubuhkan secara pergabungan pada 1 Oktober 2005, apabila pekan-pekan Shizugawa dan Utatsu bergabung untuk membentuk pekan baru Minamisanriku.

Minamisanriku teruk dibinasakan oleh bencana tsunami pada tahun 2011, apabila kebanyakan bangunannya dihanyutkan oleh ombak setinggi  ke atas, dan lebih separuh penduduk bandar hilang jejak dan hampir pasti terkorban.

## Bencana 2011
95 peratus bandar ini dibinasakan oleh tsunami yang menyusuli gempa bumi raksasa pada 11 Mac 2011. Hanya bangunan tinggi-tinggi yang masih tinggal dan kira-kira 9,500 orang, iaitu lebih kurang separuh jumlah penduduk Minamisanriku, tidak dapat dikesan. 9,700 orang lagi disahkan hidup dan sempat dipindahkan.

Pekan ini ada dua pusat pemindahan yang boleh didatangi para penduduk sekiranya berlaku tsunami, iaitu satu di atas tanjung tinggi yang menghadap pekan, dan satu lagi di belakang pusat pekan. Sungguhpun kedua-duanya terletak 20 meter di atas paras laut, namun tsunami itu dapat menenggelami kedua-duanya dan menghanyutkan ramai mangsa. Sekurang-kurangnya 31 daripada 80 tapak pemindahan yang ditetapkan telah ditenggelami oleh tsunami. 

## Rujukan

## Pautan luar

*
Shōnen Ahad Mingguan

Majalah **Weekly Shonen Sunday** (Bahasa Jepun: 週刊少年サンデー, *Shūkan Shōnen Sandē*) merupakan sebuah majalah manga *[[Shōnen]]* mingguan yang diterbitkan oleh syarikat Shogakukan sejak 1959 di Jepun.

## Sejarah
Shonen Sunday pertama kali diterbitkan pada hari Selasa, 17 Mac 1959, hari yang sama sebagai Majalah Shonen. Isu debut memaparkan Shigeo Nagashima, pemain bintang Yomiuri Giants pada kulit hadapan, dan barang ucapan oleh Isoko Hatano, ahli psikologi kanak-kanak yang diperhatikan.

Meskipun dengan namanya, Shonen Sunday diterbitkan pada hari Rabu setiap minggu. "Ahad" dalam nama adalah penciptaan editor pertama, Kiichi Toyoda, yang mahu tajuk untuk membangkitkan perasaan hujung minggu yang santai.
Mohamed Nasheed

**Mohamed Nasheed** (Dhivehi: މުހައްމަދު ނަޝީދު) (lahir 17 Mei 1967) ialah seorang ahli politik berbangsa Maldives dan pengasas Parti Demokratik Maldives, yang berkhidmat selaku Presiden keempat Maldives mulai tahun 2008 hingga 2012. Beliau mengalahkan Maumoon Abdul Gayoom yang sekian lama menjadi Presiden dalam pusingan kedua pilihan raya Oktober 2008, lalu mengangkat sumpah selaku Presiden pada 11 November 2008. Beliau meletak jawatan pada 7 Februari 2012 ekoran tunjuk perasaan orang awam yang berlarutan. Beliau kemudian mendakwa kejadian itu satu *rampasan kuasa*, menyebut dengan jelas dia dipaksa meletakkan jawatan "selepas diacukan senapang" oleh pegawai polis dan tentera.

## Rujukan
Sheila On 7 (album)

**'Album Sheila On 7**' merupakan album hasil nukilan kumpulan Sheila On 7 yang diterbitkan pada 1999. Album ini menampilkan 10 buah lagu yang dinyanyikan oleh Sheila On 7 .

## Senarai Runut
07 Des (album)

**07 Des** merupakan album hasil nukilan kumpulan Sheila On 7 yang diterbitkan pada 2002. Album ini menampilkan X buah lagu yang dinyanyikan oleh Sheila On 7 .

## Senarai Runut
Azmin Hilmi

**Azmin Hilmi** atau **Hilmi**, **Azmin Heli**, **Hilmi Hazimin** adalah lelaki buruan polis PDRM berhubung penyebaran gambar bogel Adun Bukit Lanjan, Elizabeth Wong di internet pada 2009.  Beliau dilahirkan pada 27 Mac 1975 dan menjadi ahli politik Parti Keadilan Rakyat.

## Terkenal
Ketika itu, Hilmi menetap di Jalan 4H, Ampang Jaya, Selangor tetapi gagal dikesan kerana menghilangkan diri keluar negara ekoran terbongkarnya skandal itu. Pada 17 Februari 2009, Malaysia digemparkan dengan penyebaran gambar bogel Elizabeth. Difahamkan, gambar-gambar itu diambil tanpa pengetahuan mangsa menggunakan telefon bimbit ketika dia tidur di rumahnya.

Elizabeth Wong adalah Pengerusi Jawatankuasa Pelancongan, Hal Ehwal Pengguna dan Alam Sekitar Selangor dan juga Ahli Dewan Undangan Negeri (ADUN) Parti Keadilan Rakyat (PKR) kawasan Bukit Lanjan, Selangor. Hilmi atau Azmin Hilmi didakwa bekas teman lelaki ahli politik wanita Cina Malaysia itu. Ekoran tersebar gambar-gambar itu, Elizabeth Wong mahu meletakkan jawatan sebagai Adun Bukit Lanjan. Namun kemudian hasrat itu dibatalkan setelah dipujuk pelbagai pihak.

## Ditangkap di Indonesia
Pada hari Jumaat, 3 Februari 2012, Azmin Helmi, (37 ) ditahan oleh pasukan polis Indonesia di Batam Sentral, pulau Batam, Barat Singapura. Dia didakwa atas kesalahan memiliki dokumen palsu berupa KTP, KK yang dikeluarkan oleh  Disduk Pemkot Batam yang ditandatangan oleh Kadisduk Sadri Khairuddin .Pegawai imigresen juga menemukan Akta kelahiran yang dikeluarkan oleh Kantor Dinas Pendaftaran Penduduk Kabupaten Karimun . Ketika itu dia cuba memperbaharui pasport dengan menggunakan kad identiti dan sijil lahir palsu di Jabatan Imigresen Batam .  Pegawai Imigresen Batam, Gindo Ginting mengesahkan penahanan itu dan ternyata melanggar Undang-Undang Hukum Pidana Indonesia.

Mulanya pada 15 Februari 2009, dia melarikan diri ke Pelabuhan Tanjung Balai, Karimun Sumatera menggunakan pasport Malaysia dan tinggal bebas selama 30 hari. Seterusnya ke Pekan Baru dan ke Cengkarang , Cingkawang dan Pondok Kelapa Timor Leste melalui sempadan Atambua, ke Jakarta seterusnya ke pulau Batam. Ketua Jabatan Siasatan Jenayah Kuala Lumpur, Datuk Ku Chin Wah memaklumkan bahawa Polis Republik Indonesia (POLRI) belum dapat mengesahkan penangkapan itu. Selama di rantau, kononnya dia dibiayai keluarga dan PKR. Di sana dia belajar tentang sejarah beberapa tokoh pejuang, kegiatan sosial budaya  serta bidang fotografi. Beliau tinggal lama di Indonesia kerana pihak berkuasa Malaysia mahu menangkapnya. 

## Rujukan
Mutassim Gaddafi

**Mutassim Gaddafi** adalah anak Presiden Libya , Muammar Gaddafi. Presiden Libya , Muammar Gaddafi berjaya dijatuhkan selepas Perang saudara Libya 2011. Anak Ghadaffi, Saadi menyatakan bapanya Muammar Gaddafi dan Mutassim ditemui terbunuh dalam serangan di Sirte. Dia mempunyai gaya hidup playboynya dan membelanjakan berjuta-juta wang untuk melemparkan parti dan mengupah penyanyi-penyanyi antarabangsa seperti Jon Bon Jovi, Beyonce, Mariah Carey dan lebih ramai lagi.

## Berjaya ditangkap
Pada 20 Oktober 2011, Mutassim Gaddafi berjaya ditangkap di kampung halamannya di Sirte, Libya oleh tentera peralihan Libya. Penasihat Majlis Peralihan Kebangsaan (NTC), Abdelkarim Bizama menjelaskan bahawa Mutassim di bawa ke Benghazi kerana mengelak keluarga dan saudaranya yang cuba membebaskannya. 

Stesen televisyen Libya, Arrai TV menyiarkan video ringkas menunjukkan Mutassim berjambang, memakai jaket putih tidak berlengan dengan kesan darah dapat dilihat pada seluarnya, sambil duduk di atas tilam di dalam sebuah bilik.Mutassim juga dilihat berulang kali mengesat hidungnya yang berdarah dan luka lain dengan tisu dalam video ringkas itu. Gambar itu sebelum Mutassim dibunuh. Rakyat Libya meraikan pembebasan negara Libya dari cengkaman diktator Muammar Gaddafi.
## Rujukan
Gempa bumi bawah laut

**Gempa bumi submarin** ialah gempa bumi yang berlaku di Dasar jasad air, khususnya lautan, dan merupakan punca utama tsunami. Magnitudnya boleh diukur secara saintifik dengan menggunakan skala Richter atau skala Mercalli. 

Pemahaman tektonik plat membantu menjelaskan punca gempa bumi submarin. Permukaan ataulithosfera Bumi terdiri daripada plat-plat tektonik yang purata tebalnya 50 batu, dan sentiasa bergerak dengan amat perlahan di atas dasar magma di astenosfera dan litupan dalam. Plat-plat ini saling bertemu, dan satu plat membenam ke bawah yang lain, ataupun apabila hanya terdapat tekanan ricih, bergerak secara mengufuk melewati satu sama lain. Pergerakan plat yang kecil iaitu kesotan sesar tidak boleh diukur. Maka plat-plat saling bertemu, dan juka tompok-tompok yang kasar menyebabkan pergerakan terhenti di hujung, pergerakan plat tetap berterusan. Apabila tompok-tompok kasar itu tidak dapat bertahan lagi, maka terlepasnya pergerakan yang terkumpul dengan mendadak, dan pergerakan yang tiba-tiba di bawah dasar laut ini akan menyebabkan gempa bumi submarin. Kawasan gelinciran secara mengufuk dan menegak ini dipanggil pusat gempa, mempunyai magnitud tertinggi, dan menyebabkan kemusnahan terbesar. 

Seperti gempa bumi daratan, takat kemusnahan itu tidak selalunya disebabkan oleh gempa bumi di zon rengkahan, tetapi sebaliknya oleh kejadian yang dicetuskan oleh gempa itu. Gempa bumi daratan menyebabkan kemusnahan dan kehilangan nyawa di atas darat akibat kebakaran, binaan runtuh, dan objek-objek berterbangan; sementara gempa bumi submarin menggerakkan dasar laut dan menyebabkan ombak-ombak kencang. Gempa bumi bawah laut yang teramat kuatlah yang mengakibatkan tsunami yang melanda petempatan di tepi pantai dan mengakibatkan kemusnahan harta benda dan kehilangan nyawa.

Gempa bumi submarin juga boleh merosakkan kabel komunikasi submarin dan menyebabkan gangguan pada sambungan Internet dan rangkaian telefon antarabangsa secara meluas di kawasan-kawasan berdekatan. Masalah ini sering dialami di perlautan Asia, di mana banyaknya talian-talian submarin yang melintasi zon-zon gempa bumi bawah laut seperti Lingkaran Api Pasifik.

## Senarai gempa bumi submarin terbesar

## Rujukan
Lingkungan Pasifik

**Lingkungan Pasifik** memaksudkan tempat-tempat di sekeliling hujung Lautan Pasifik. Istilah "Lembangan Pasifik" yang merangkumi Lingkungan Pasifik dan pulau-pulau di tengah Lautan Pasifik. Lingkungan Pasifik ini lebih kurang bertindan dengan Lingkaran Api Pasifik.

## Senarai negara dalam Lingkungan Pasifik
Berikut ialah senarai negara yang dianggap sebahagian Lingkungan Pasifik kerana terletak di sepanjang Lautan Pasifik.

* 
* 
** 
** 
** 
** 
* 
* 
* 
* 
* 
* 
* 

* 
* 
* 
* 
** 
* 
** 
* 
** 
** 
** 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
** 
* 
* 
* 
* 
* 
* 
* 
* 
* 
* 
* 
* 
* 
** 
** 
** 

## Perdagangan
Pasifik mempunyai banyak perkapalan antarabangsa, yang menjelaskan mengapa ia menempatkan 29 daripada 50 pelabuhan perkapalan kontena tersibuk di dunia:

* 
** Vancouver (ke-50)
* 
** Los Angeles (ke-17)
** Long Beach (ke-18)
** Seattle/Tacoma (ke-48)
* 
** Balboa (ke-43)
* 
** Laem Chabang (ke-22)
* 
** Saigon (ke-28)

* 
** Shanghai (ke-1)
** Shenzhen (ke-4)
** Ningbo (ke-6)
** Guangzhou (ke-7)
** Qingdao (ke-8)
** Tianjin (ke-10)
** Xiamen (ke-19)
** Dalian (ke-21)
** Lianyungang (ke-30)
** Yingkou (ke-34)

* 
** Yokohama (ke-36)
** Tokyo (ke-25)
** Nagoya (ke-47)
** Kobe (ke-49)
* 
** Busan (ke-5)
* 
** Kaohsiung (ke-12)
*  
** Hong Kong (ke-3)

* 
** Pelabuhan Klang (ke-13)
** Tanjung Pelepas (ke-16)
* 
** Singapura (ke-2)
* 
** Manila (ke-37)
* 
** Jakarta (ke-24)
** Surabaya (ke-38)

## Bibliografi
*Clausen, A. W. ''The Pacific Asian Countries: A Force For Growth in the Global Economy''. Los Angeles: World Affairs Council, 1984. ED 244 852. 
*Cleveland, Harlan. *The Future of the Pacific Basin: A Keynote Address*. New Zealand: Conference on New Zealand's Prospects in the Pacific Region, 1983. 
*Gibney, Frank B., Ed. ''Whole Pacific Catalog''. Los Angeles, CA: 1981. 
*"The Pacific Basin Alliances, Trade and Bases." GREAT DECISIONS 1987. New York: Foreign Policy Association, 1987. ED 283 743. 
*Rogers, Theodore S., and Robert L. Snakenber. "Language Studies in the Schools: A Pacific Prospect." EDUCATIONAL PERSPECTIVES 21 (1982): 12-15. 
*Wedemeyer, Dan J., and Anthony J. Pennings, Eds. *Telecommunications--Asia, Americas, Pacific: PTC 86. "Evolution of the Digital Pacific."* Proceedings of the Annual Meeting of the Pacific Telecommunications Council: Honolulu, Hawaii, 1986. ED 272 147. 
*West, Philip, and Thomas Jackson. *The Pacific Rim and the Bottom Line*. Bloomington, Indiana, 

## Rujukan

* Phillips, Douglas A. and Steven C. Levi.  *The Pacific Rim Region:  Emerging Giant*.  Hillside, NJ:  Enslow Publishers, 1988.  ISBN 0-89490-191-5

## Pautan luar
* Maklumat tentang Lingkungan Pasifik
* Laman sesawang Institut Penyelidikan Asia
Loji Kuasa Nuklear Tōkai

merupakan loji janakuasa nuklear yang pertama di Jepun. Ia dibina pada awal 1960-an berdasarkan rekabentuk Magnox dari UK, dan menjana kuasa mulai tahun 1966 sehingga ia ditamatkan khidmatnya pada tahun 1998. Sebuah lagi loji nuklear yang dibina di tapak pada 1970-an merupakan loji pertama yang menjana kuasa elektrik melebihi 1000 MW di Jepun, dan hingga kini masih beroperasi. Tapaknya bertapak di Tokai di Daerah Naka, Wilayah Ibaraki, Jepun dan dikendalikan oleh syarikat Nihon Genshiryoku Hatsuden (Syarikat Kuasa Atom Jepun). Jumlah keluasan tapaknya adalah 0.76&nbsp;km2 (188 ekar), yang mana 0.33&nbsp;km2 atau 43% daripadanya dijadikan kawasan hijau yang dipelihara oleh syarikat.
## Reaktor

## Kejadian
Ekoran gempa bumi dan tsunami Tōhoku 2011, reaktor nombor 2 adalah salah satu daripada 11 buah reaktor nuklear di seluruh Jepun yang ditutup secara automatik. Dilaporkan pada 14 Mac bahawa pam sistem pendingin reaktor tersebut berhenti berfungsi. Syarikat pemiliknya membuat kenyataan bahawa adanya satu lagi pam yang beroperasi, tetapi dua daripada tiga buah penjana diesel yang digunakan untuk menjana kuasa sistem pendingin sudah rosak.

Selepas bencana di Fukushima, kerajaan Jepun mengarahkan ujian tekanan ke atas loji ini; setelah disiasat, pemasangan elektrik reaktor Tokai II tidak mematuhi piawaian kalis gempa bumi yang ditetapkan oleh kerajaan. Berkat langkah-langkah tambahan yang diambil oleh syarikat pemilik, reaktor ini masih dapat didinginkan dengan selamat, maka terelaklah satu lagi bencana besar.
## Lihat juga

* Kemalangan nuklear Jepun 2011

## Rujukan

## Pautan luar